Bek-en-klouseer kom weens tekort aan entstowwe – praag.co.za
Suid -Afrika het vir meer as 80 jaar 'n internasionale reputasie gehad vir die ontwikkeling bek-en-klouseer entstowwe.
Die direkteur-generaal van departement van Landbou, Edith Vries het gesê die Onderstepoortmaatskappy het die vervaardiging van die entstof gestaak omdat daar geen belegging in toerusting en sy vermoëns was nie.
Ervare personeel het Onderstepoort ook verlaat om beter betalende werke te kry.
Die regering sê daar is nou 'n besef dat navorsing- en ontwikkelingsbesteding verhoog moet word.
Die minister van Landbou, Bosbou en Visserye, Tina Joemat-Pettersson het tydens 'n nuuskonferensie Woensdag die opheffing van die verbod op rooivleis-uitvoere deur die Wêreld Dieregesondheidsorganisasie (WAHO) geloof.
Sy het gesê die departement het meer as R8 miljoen bestee in die aankoop van nuwe toerusting vir plaagdodertoetsing.
Die regering vee egter van die probleme by Onderstepoort Biologiese Produkte en die Dierenavorsingsraad onder die mat.
In 2010 is R400 miljoen toegeken vir die bou van 'n nuwe fabriek om net bek-en-klouseer entstof te produseer. Die aanleg is egter nog nie operasioneel nie.
Sowat 1% van die land se rooivleisproduksie, hoofsaaklik wildsvleis, word uitgevoer. Ander uitvoere sluit diervelle en wol in.
Die direkteur van dieregesondheid by die departement, dr Mpho Maja , het gesê die uitbraak van bek-en-klouseer is nie weens rondloperdiere en 'n gebrek aan grensdrade gekoppel nie.
Die siekte is endemies in buffels, en dikwels word dit na vee oorgedra. Die verspreiding van die siekte is in die wiele gery deur die onvermoë van die staatsbeheerde Onderstepoort Biologiese Produkte om die vereiste entstof te produseer.
Die produksie van entstof het in 2005 opgehou en Suid-Afrika moes 500.000 dosisse invoer vanuit Botswana.
Skrywer Karin RoodtGepubliseer op 20 Februarie 2014 Kategorieë Nuus, Suider-AfrikaSleutelwoord bek-en-klouseer, bosbou en visserye, Botswana, buffels, Dierenavorsingsraad, internasionale reputasie, minister van landbou, Onderstepoort, Onderstepoort Biologiese Produkte, ontwikkeling bek-en-klouseer entstowwe, rooivleisproduksie, Tina Joemat-Pettersson, wildsvleis